Грузиндер (өз-өздерін атауы — Картвелеби, ) — Картвель тілдер тобына кіретін халық.. Грузин халқының көп бөлігі Грузияның ішкі шекараларында қоныстанған.. Сондай-ақ Түркияның шығыс аймақтарында және Иранның ішкі бөлігінде де (әсіресе Ферейдан қаласында) азды-көпті грузиндер мекендейді..  Тілі  Картвель тілдер шоғырына жататын грузин тілінде сөйлйді. Грузиндер кұрамына аджар, гури, имерстин, лечхум, рачин, картлин, кахетин, моховский, тушин, пшав, т.б. субэтникалық топтар кіреді. Осыған байланысты грузин тілі 17 диалектіге бөлінеді. Жазуы ерте заманғы шығыс арамей жазуынан бастау алады.  Діні  Грузиндердің көпшілігі христиан дінінің православие тармағын ұстанады. Кейбір бөлігі - мұсылман-сунниттер.  Тарихы  Б.з.б. 8-ғасырда қазіргі Грузия аумағын алдымен кемерліктер, кейін сақтар басып алды. Көп уақыи бойы бүкіл Кавказ аймағы Мидия патшалығы (б.з.б. 7-ғасыр) мен Ахемен әулетінің (б.з.б. 6-ғасыр) иелігінде болды. б.з.б. 6-ғасырда Батыс Грузияда Колхида патшалығы, ал 4-ғасырда Шығыс Грузияда Иберия патшалығы құрылды. 3-4 ғасырларда елге христиан діні тарай бастады. 4-ғасырдан бастап Грузияға парсылар шабуыл жасап, 523 жылы елді толық бағындырды. 7-9 ғасырларды Грузияның басым бөлігі Араб халифатына қосылды. 10-ғасырдан бастап Грузия біртұтас мемлекет болып бірікті. Елді Багратион әулетінен шыққан патшалар билеп, 11-ғасырда Солтүстік Арменияны жаулап алды. Давид І (1073-1121), Георги ІІІ (1156-84), Тамара (1184-1213) патшалар тұсында Грузия Кавказдағы мықты мемлекеттердің бірі болды.  Грузия 13-ғасырдың 2-жартысынан бастап Шыңғыс ханның ұрпақтарының, 14-ғасырдың 2-жартысында Әмір Темір мемлекетінің иелігінде болды. 15-ғасырда бірнеше ұсақ мемлекетке (Картли, Кахети, Имеретия патшалықтары мен Мегрель, Гурий, Абхазия княздіктері) ыдырап, 16-18 ғасырларда Иран мен Осман сұлтандығының арасындағы ұрыс майданына айналды. 17-ғасырда Иран шаһы Аббас І Грузияға бірнеше жорықтар ұйымдастырды.   18-ғасырдан бастап Грузия қайтадан біріге бастады. 18-ғасырдың екінші жартысында Картли (Иберия) және Кахети патшалықтары біріктірілді. 1801 жылы Картли-Кахети патшалықтары өмір сүруін тоқтатып, Шығыс Грузия толығымен Ресейге қосылды. 1803-1864 ж. Батыс Грузия да Ресейге толығымен бағынды.  Кәсібі  Дәстүрлі кәсібі жүн, мақта мен жібектен, зығырдан мата тоқу, киіз текемет басу, ағаш пен темір ұсталығы, зергерлік өнері дамыған. Баспаналары - таулы өңірде цихе-сахли (қорған үй), қалған жерлерде тас пен кірпіштен салынған 2-4 қабатты чардахини сахли, каолина сахли және бір қабатты мицурис сахли деп аталады.  Мәдениеті  Грузин мәдениеті шығыс халықтары және грек-рим мәдениеттерімен араласу нәтижесінде қалыптасты.  Ұлттық киімдері: ерлер - "перанги" деп аталатын жейде, нипхаби, шарвали (шалбар), чоха (сырт киім), бешпент тәрізді ахалухи киеді. Қыста тон (ткави), бөрік (надаби), баскиім (надбис куди), аң терісінен жасалған қалпақ пен башлык (кабалаки), пананаки киеді. Әйелдер - жейде (перанш) мен ұзын шалбар (шеидиши), белін белбеумен буынатын ұзын көйлек (картули каба) киген.  Ұлттық тағамдары - көкөніс пен жеміс-жидек, сүт, айран, ірімшік, май, қаймақ. Ет тағамына кәуап, хинкали, чихиртма, жатады. Сусындары шай, кофе.  Қазақстандағы грузиндер  Грузиндердің алғашқы өкілдері Қазақстанға 19-ғасырдың соңы мен 20-ғасырдың бас кезінде келе бастады. Екінші толқын 20-ғасырдың ортасы мен соңына қарай көш-қон үдерістеріне орай қоныстанған. Қазақстандағы грузиндердің саны - 5,3 мың адам (2013).  Дереккөздер     Грузиндер Грузия халықтары